text: Svært at se blinde på arbejdspladser  
  05 oktober 2016 kl. 15.22
  Kun hver 10. af Dansk Blindesamfunds medlemmer har et ordinært job. Så man skal kigge langt efter blinde ansatte på danske arbejdspladser.  
  På en virksomhed i Horsens er det helt omvendt. Her er seks ud af syv ansatte nemlig blinde eller svagtseende .
  Det er Blindes Arbejde, der både har værksted og butik i Horsens.   
  Blindes Arbejde har sin hovedafdeling i København og, udover Horsens, også afdelinger i Aarhus, Odense og Slagelse.    
  Formålet med Blindes Arbejde er, at skabe flere job- og beskæftigelsesmuligheder for blinde og svagtseende. Det er nemlig ikke nemt for blinde at finde job  - mange ender på efterløn eller i  skånejob få timer om ugen.
  Men i Horsens er det en succes. De har produktion af håndværksprodukter, med traditionelle teknikker indenfor børstenbinding, vævning og kurve-/stoleflet. Disse teknikker er baseret på hvordan man bruger hænderne langt mere end synet.   
  Med på Job besøger torsdag Blindes Arbejde i Horsens. Se snigpremiere på programmet på seriens egen side, eller se med på TV SYD+ klokken 19.55 og 22.35.
  